hotchpotch/miracl-hf-unified huggingface dataset:
দ্য মুসলমান(সংবাদপত্র)
দ্য মুসলমান প্রাচীনতম উর্দুভাষায় প্রকাশিত দৈনিক সংবাদপত্র, ভারতের চেন্নাই থেকে প্রকাশিত। এটি একটি চার পৃষ্ঠার সান্ধ্য কাগজ যার সমস্ত হাতে লেখা লিপিবিশারদগণ দ্বারা করা হচ্ছে, একটি ছাপাখানার দ্বারা বৃহৎ উৎপাদিত হওয়ার আগে। ওয়াইয়ার্ড পত্রিকা এবং "দ্য টাইম্‌স অফ ইন্ডিয়া" অনুযায়ী, "দ্য মুসলমান" সম্ভবত একমাত্র হাতে লেখা সংবাদপত্র জগতে। পত্রিকাটির বর্তমান সম্পাদক সৈয়দ আরিফুল্লাহ।
সংবাদপত্রটি সৈয়দ আজমতউল্লাহ (Syed Azmathullah) দ্বারা ১৯২৭ সালে প্রতিষ্ঠিত হয়। এটি ভারতীয় জাতীয় কংগ্রেস-এর মাদ্রাস সেশনের প্রেসিডেন্ট ডাঃ মুখতার আহমেদ আনসারি দ্বারা উদ্বোধন করা হয়। সংবাদ পত্রটির কার্য্যালয় চেন্নাইয়ের ট্রিপলিকেন হাই রোডে অবস্থিত।
সৈয়দ আজমতউল্লাহ-এর মৃত্যুর পরে, সংবাদপত্রটি সৈয়দ ফাজুল্লাহ (Syed Fazullah)-এর দ্বারা প্রকাশিত হয়, যার মৃত্যু ঘটে ২৬ এপ্রিল ২০০৮-এ, ৭৮-এর বয়সে। ২০০৭ সালে, ফাজুল্লাহ আশঙ্কা করে যে তাঁর মৃত্যুর সাথে চারুলিপির এই সংস্কৃতিও হারিয়ে যাবে, যেহেতু তাঁর পুত্রগণ এই সংস্কৃতিতে আগ্রহী ছিলেন না। ফাজুল্লাহের পুত্র, সৈয়দ নাসরুল্লাহ, বলেন যে তিনি ক্যালিগ্রাফি-তে আগ্রহী নন, এবং যখন তিনি ক্ষমতায় আসবেন, তখন "কিছু বদলও আসবে"। কিন্তু এখনও পত্রিকাটি হাতে লেখা হয় ও এপ্রিল ২০১৮-তে ৯২ বছরে পা দেয় পত্রিকাটি।
লিপিবিশারদগণ, যারা কাতিব নামেও পরিচিত, ৮০০ ফিটের একটি ছোট এক-ঘর কার্য্যালয়ের এক কোণে কাজ করেন। তাদের কাছে বিশেষ সুবিধা থাকে না, শুধু দুইটি দেওয়াল পাখা, তিনটি বাতি এবং একটি ফ্লুরোসেন্ট বাতি। প্রত্যেকটি পৃষ্ঠায় প্রায় ৩ ঘন্টা সময় লাগে। চার পাতার দৈনিকের কাজ শুরু হয় সকাল ১০টায়। দু’জন অনুবাদক খবরগুলো উর্দু ভাষায় লিখে দেন। ঘণ্টা দু’য়েক ধরে অনুবাদের কাজ চলে। তারপর চারুলিপি ও মূল কাগজ লেখার কাজ শুরু হয়। মূল কপি তৈরি হওয়ার পর প্রায় দুপুর ১টায় প্রিন্টের মাধ্যমে ও ফটো নেগেটিভে প্রসেস হয়ে বাকি কপিগুলো তৈরি হয়। সন্ধের মধ্যে খবরের কাগজ পৌঁছে যায় প্রায় ২২ হাজার পাঠকের হাতে।
এই দৈনিকটির তিনজন কাতিব। প্রধান কাতিবের নাম রাহমান হোসেইনি। ১৯৮০ সালে তিনি এ পত্রিকায় যোগ দেন। মাস শেষে বেতন পান আড়াই হাজার রুপি। এখানে কাতিব হিসেবে লেখার কাজ করেন শাবানা বেগম ও খুরশিদ বেগম। প্রতি পৃষ্ঠার জন্য প্রতিদিন ৬০ ভারতীয় টাকা করে আয় করেন উভয়ে। চিন্নাস্বামী বালাসুব্রামোনিয়াম প্রধান প্রতিবেদক, যিনি সংবাদপত্রটির সঙ্গে আছেন প্রায় ২০ বছর। দৈনিকটির ক্রেতা সারা ভারতে আছে, নয়া দিল্লী, কলকাতা ও হায়দরাবাদ অন্তর্গত।
দৈনিকটির চারটি পৃষ্ঠা থাকে। প্রথম পাতায় থাকে দেশ ও বিদেশের নানা খবর। দ্বিতীয় পাতায় সম্পাদকীয়। পরের পাতা দুটিতে স্থানীয় খবর, খেলা ও বিজ্ঞাপন। সম্পাদক বলেন, সাধারণত এই দৈনিকে ব্রেকিং নিউজ থাকে না। তবে ব্রেকিং নিউজের জন্য প্রথম পাতার নীচের ডানদিকে কিছু জায়গা ফাঁকা রাখা হয়। সোমবারে কোরান ও ইসলাম সংক্রান্ত খবর বেশি প্রাধান্য পায় অন্যান্য খবরের থেকে।
এপ্রিল ২০১৮ অনুসারে, প্রতিটি খবরের কাগজের দাম ৭৫ পয়সা (ভারতীয়) এবং দৈনিকটির প্রায় ২১ থেকে ২২ হাজার ক্রেতা আছে।
ভিন্টসেন্ট ফন দার বিল
ভিন্টসেন্ট আদ্রিয়ান পিটার ফন দার বিল (; জন্ম: ১৯ মার্চ, ১৯৪৮) কেপটাউনের রোন্দবস এলাকায় জন্মগ্রহণকারী সাবেক ও বিখ্যাত দক্ষিণ আফ্রিকান প্রথম-শ্রেণীর ক্রিকেট তারকা। ঘরোয়া দক্ষিণ আফ্রিকান প্রথম-শ্রেণীর ক্রিকেটে নাটাল ও গটেংয়ের প্রতিনিধিত্ব করেছেন। এছাড়াও, প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেছেন ‘ভিন্স’ বা ‘পিটার’ নামে পরিচিত ভিন্টসেন্ট ফন দার বিল।
ভিন্টসেন্ট ফন দার বিলের বাবা পিটার ফন দার বিল প্রথম-শ্রেণীর ক্রিকেটে ওয়েস্টার্ন প্রভিন্স ও দক্ষিণ আফ্রিকার প্রতিনিধিত্ব করেন এবং খেলা থেকে অবসর নেয়ার পর ডিওসেসান কলেজ প্রিপারেটরি স্কুলে প্রধান শিক্ষকের দায়িত্ব পালন করেছেন। তাঁর দাদা ভি.এ.ডব্লিউ ফন দার বিল (তিনিও ভিন্টসেন্ট) এবং গ্রেট-আঙ্কেল ভল্টেলিন ফন দার বিল ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন।
ডিওসেসান কলেজ রোন্দবসে পড়াশোনা করেছেন ভিন্টসেন্ট ফন দার বিল। ক্রিকেটেই শুধুমাত্র সিদ্ধহস্তের অধিকারী ছিলেন না; নিজস্ব উচ্চতা ও শক্তিমত্তাকে কাজে লাগিয়ে কার্যকরী রাগবি ইউনিয়নের খেলোয়াড়সহ নাটাল বিশ্ববিদ্যালয়ের অসাধারণ গোলক নিক্ষেপক ছিলেন তিনি। বিশ্ববিদ্যালয়ে অধ্যয়নকালীন বিখ্যাত ক্রিকেটার ট্রেভর গডার্ডের ছত্রচ্ছায়ায় আসেন। স্নাতক ডিগ্রী সম্পন্ন করার পর পিটারমারিৎজবার্গের মারিৎজবার্গ কলেজে শিক্ষকতায় নিয়োজিত হন।
১৯৬৮-৬৯ মৌসুম থেকে ১৯৭৯-৮০ মৌসুম পর্যন্ত নাটালের পক্ষে প্রথম-শ্রেণীর ক্রিকেটে শৌখিন খেলোয়াড় হিসেবে অংশগ্রহণ করেন। ১৯৭১ সালে সাউথ আফ্রিকান ক্রিকেট কর্তৃক বর্ষসেরা ক্রিকেটারে মর্যাদা লাভ করেন। ১৯৭৬-৭৭ মৌসুমে নাটালের অধিনায়কত্ব করেন ও তাঁর নেতৃত্বে কারি কাপ ও ড্যাটসান শীল্ডের শিরোপা লাভ করে নাটাল দল।
১৯৭৯ সালে শিক্ষকতা পেশা ত্যাগ করেন ও উইগিন্স টিপে কাজ করেন। কিন্তু, ১৯৮০ সালে মিডলসেক্সের পক্ষে খেলার জন্য চুক্তিবদ্ধ হন। মিডলসেক্সের পক্ষে ১৪.৭২ গড়ে ৮৫ উইকেট দখল করেন। ঐ মৌসুমে প্রথম-শ্রেণীর বোলিং গড়ে ২০ বা ততোধিক উইকেট লাভকারী বোলারদের মধ্যে জোয়েল গার্নার ও রিচার্ড হ্যাডলি’র পর তাঁর অবস্থান ছিল তৃতীয়।
মিডলসেক্স দল কাউন্টি চ্যাম্পিয়নশীপ ও জিলেট কাপ জয় করে। ১৯৮১ সালে উইজডেন কর্তৃক অন্যতম বর্ষসেরা ক্রিকেটার হিসেবে নামাঙ্কিত হন তিনি। ১৯৮২-৮৩ মৌসুমে ট্রান্সভালের পক্ষে সর্বশেষ মৌসুম খেলেন। সর্বমোট ১৫৬টি প্রথম-শ্রেণীর খেলায় অংশ নেন তিনি। ১৬.৫৫ গড়ে ৭৬৭ উইকেট দখল করেন। ৬ ফুট সাড়ে সাত ইঞ্চি দীর্ঘ উচ্চতার অধিকারী তিনি। ফাস্ট-মিডিয়াম বোলার হিসেবে নিখুঁত, পেস ও বাউন্স মারতেন। খেলোয়াড়ী জীবনের শীর্ষে আরোহণকালে দক্ষিণ আফ্রিকার সরকারের বর্ণবৈষম্যবাদের কারণে ক্রীড়ায় আন্তর্জাতিক নিষেধাজ্ঞা বলবৎ ছিল।
১৯৭১-৭২ মৌসুমে ডি’অলিভেইরা কেলেঙ্কারীর কারণে অস্ট্রেলিয়া সফর বানচাল হয়ে যায়। এ সম্পর্কে ক্রিকইনফো মন্তব্য করে যে, অন্যতম সেরা বোলার হওয়া স্বত্ত্বেও তিনি টেস্ট ক্রিকেটে অংশগ্রহণ করতে পারেননি।
ক্রিকেট খেলা থেকে অবসর নেয়ার পর ২০০৮ সালে আইসিসি আম্পায়ার ও রেফারি’র ব্যবস্থাপক হিসেবে মনোনীত হন।
দশম জাতীয় সংসদ
১০ম জাতীয় সংসদ ২০১৪ বাংলাদেশের সাধারণ নির্বাচনে নির্বাচিত ৩০০ জন সংসদ সদস্য নিয়ে গঠিত হয়। বাংলাদেশ নির্বাচন কমিশন কর্তৃক ৫ জানুয়ারি ২০১৪ সালে ৩০০টি আসনের ১৪৭টিতে একযোগে নির্বাচন অনুষ্ঠিত হয়, বাকি ১৫৩ আসনে প্রার্থীগন বিনা প্রতিদ্বন্দ্বিতায় বিজয়ী হয়েছিল। নিবার্চনে আওয়ামী লীগ ৩০০টির মধ্যে ২৩৪টি আসনে বিজয়ী হয়ে একক সংখ্যাগরিষ্ঠতা অর্জন করেছে। ২০১৪ সালের ৯ জানুয়ারি দলের প্রধানমন্ত্রী পদপ্রার্থী শেখ হাসিনা বাংলাদেশের চতুর্দশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন। জাতীয় পার্টি (এরশাদ) ৩৪টি আসনে বিজয়ী হয়ে বিরোধীদলের মর্যাদা পায়।
১০ম জাতীয় সংসদের প্রথম অধিবেশন বসে ২৯ জানুয়ারি ২০১৪ সালে।
মুথা
মুথা একধরনের বহু বর্ষজীবী ঘাস জাতীয় উদ্ভিদ। এর (বৈজ্ঞানিক নাম "Cyperus rotundus"),ইংরেজি নাম coco-grass, Java grass, nut grass, purple nut sedge, purple nutsedge, red nut sedge, Khmer kravanh chruk পরিবার Cyperaceae "Cyperus" গণের একটি ঘাস।
এই ঘাস আফ্রিকা, ইউরোপ, দক্ষিণ এশিয়া, অস্ট্রেলিয়াসহ বিশ্বের বিভিন্ন দেশে জন্মে থাকে।
ভাওয়াল রাজ শ্মশানেশ্বরী
গাজীপুর জেলার জয়দেবপুরে অবস্থিত ভাওয়াল রাজবাড়ি থেকে প্রায় এক কিলোমিটার উত্তরে মৃতপ্রায় চিলাই নদের দক্ষিণ তীরে অবস্থিত ভাওয়াল রাজশ্মশানেশ্বরী। এটি ছিল ভাওয়াল রাজপরিবারের সদস্যদের শবদাহের স্থান। এখানে পরিবারের মৃত সদস্যদের নামে সৌধ নির্মাণ ও নামফলক স্থাপন করা হতো। শ্মশান চত্বরে একটি শিবমন্দির রয়েছে। বর্তমানে এটি বাংলাদেশের প্রত্ন ঐতিহ্যের অংশ।
সাহাবউদ্দিন আহম্মেদ ‘কিংবদন্তির সন্ন্যাসী রাজা ও ভাওয়াল রাজবাড়ি’ নিবন্ধে উল্লেখ করেছেন, ভাওয়ালের জমিদার জয়দেব নারায়ণের দৌহিত্র লোক নারায়ণ রায় বাংলা ১২৫০ থেকে ১২৬০ সালের মধ্যে গড়ে তোলেন এই ভাওয়াল রাজশ্মশান। তবে ঐতিহাসিকদের মতে, মূল শ্মশানের কাজে হাত দিয়েছিলেন রাজা কীর্তি নারায়ণ রায়।
বাংলাদেশ আনসার ও ভিডিপি একাডেমী
বাংলাদেশ আনসার ভিডিপি একাডেমী বাংলাদেশের আনসার বাহিনীর সদস্যদের জন্য প্রশিক্ষণ প্রতিষ্ঠান। ১৯৭৬ সালে "ন্যাশনাল ট্রেইনিং সেন্টার" নামে এ প্রতিষ্ঠানটির কার্যক্রম শুরু হয়। ১৯৮২ সালে এর নাম বদলে আনসার ট্রেইনিং স্কুল রাখা হয়। সেসময় প্রতিষ্ঠানটিকে গাজীপুর জেলার কালিয়াকৈর উপেজলার শফিপুরে স্থানান্তরিত করা হয়। ১৯৮৬ সালে পুনরায় এর নামকরণ হয় আনসার একাডেমি। সবশেষে ১৯৯৫ সালে আনসার-ভিডিপি বাহিনীর আইন পাশ হওয়ার পর এই প্রতিষ্ঠানটির নামকরণ হয় বাংলাদেশ আনসার-ভিডিপি একাডেমী।
প্রতিষ্ঠানটি বাংলাদেশের রাজধানী ঢাকা শহর থেকে ৪৫ কিলোমিটার দূরে ঢাকা-টাঙ্গাইল মহাসড়কের পাশে ৩৫৯ একর আয়তনের একটি এলাকাতে অবস্থিত। একাডেমীর সম্পূর্ণ কংক্রিটে নির্মিত কুচকাওয়াজ ময়দানটির আয়তন ২৪০০০০ বর্গফুট।
বাংলাদেশ আনসার ও ভিডিপির সদস্যদের প্রশিক্ষণের জন্য গড়ে তোলা হলেও এখানকার নান্দনিক ও প্রাকৃতিক সৌন্দর্যের কারণে এটিকে বনভোজন ও চলচ্চিত্রের দৃশ্য ধারণের জন্য ভাড়া দেয়া হয়। এখানে প্রায় ৪২টি পিকনিক স্পট রয়েছে।
সমকামী উভকামী ও রুপান্তরকামীদের ২০১৬ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০১৬ সালে এলজিবিটি মানুষদের অধিকার আদায়ের আন্দোলনের গুরুত্বপুর্ণ ঘটনা সমুহের তালিকা নীচে উদ্ধৃত হলো।
দীর্ঘস্থায়িত্ব
দীর্ঘস্থায়িত্ব বলতে দীর্ঘ মেয়াদের জন্য কোনও মানব সম্প্রদায়, তার বিভিন্ন প্রতিষ্ঠান ও রীতিনীতি টিকে থাকার ক্ষমতাকে বোঝায়। অর্থাৎ এমনভাবে মানবজাতির বর্তমান চাহিদা মেটানোকে বোঝায় যাতে ভবিষ্যৎ প্রজন্মের মানুষদের চাহিদা মেটানোর ক্ষমতা ব্যাহত না হয়। এই ধারণাটি শুধু প্রাকৃতিক সম্পদ আহরণের ক্ষেত্রেই সীমাবদ্ধ নয়, বরং সামাজিক ও অর্থনৈতিক সম্পদের সাথেও জড়িত। দীর্ঘস্থায়িত্ব ধারণাটিতে কেবল পরিবেশ সংরক্ষণ নয়, বরং সামাজিক বৈষম্য দূরীকরণ ও অর্থনৈতিক উন্নয়নের ব্যাপারগুলিও সমভাবে গুরুত্বপূর্ণ।
বিংশ শতাব্দীর শেষ দিকে এসে প্রতিভাত হয় যে শিল্পায়নের মাধ্যমে জীবনযাত্রার মান উন্নত করার বহু দশকব্যাপী প্রচেষ্টার পরেও বিশ্বের বহু দেশ চরম দারিদ্র্যের সাথে যুদ্ধ করছে। মানব ইতিহাসের এই সাম্প্রতিকতম পর্যায়ে পৃথিবীর বুকে মানুষের সংখ্যা বিপুল পরিমাণে বৃদ্ধি পায়। কিন্তু একই সাথে আধুনিক সমাজগুলিতে মানুষের লাগামহীন প্রাকৃতিক সম্পদ আহরণ, কেবল অর্থনৈতিক প্রবৃদ্ধির পেছনে ছোটা এবং অপচয়প্রবণ ভোগবাদিতাও বাড়তে থাকে, যার কারণে বহু কোটি বছর ধরে পৃথিবীতে জীবনের ভারসাম্য অক্ষুণ্ণ রাখার যে বিভিন্ন প্রাকৃতিক ব্যবস্থা ও চক্রগুলি আছে, সেগুলির কর্মক্ষমতা কম-বেশি ব্যাহত হয়। এর নেতিবাচক প্রতিক্রিয়া সুদূরপ্রসারী হতে পারে। তাই দীর্ঘস্থায়িত্বের সমর্থকেরা বলেন যে অর্থনৈতিক উন্নয়ন করতে গিয়ে পরিবেশের বিপর্যয় ডেকে আনা ও সামাজিক বৈষম্য বৃদ্ধি করা মানবজাতির দীর্ঘস্থায়ী সমৃদ্ধির চাবিকাঠি নয়। অর্থনীতি সমাজের বাইরে নয়, আর সমাজ প্রকৃতির বাইরে নয়।
১৯৮৩ সালে জাতিসংঘ নরওয়েজীয় প্রধানমন্ত্রী গ্রো হার্লেম ব্রুন্টলান্ডকে নব্যপ্রতিষ্ঠিত বিশ্ব পরিবেশ ও উন্নয়ন সমিতির পরিচালকের পদ দান করে। এর চার বছর পরে সমিতিটি "আমাদের একত্রিত ভবিষ্যৎ" (Our common future) নামক যে চূড়ান্ত প্রতিবেদনটি প্রকাশ করে, তাতে দীর্ঘস্থায়ী বা টেকসই উন্নয়নের উপরোক্ত বিখ্যাত সংজ্ঞাটি প্রথমবারের মত প্রকাশ করা হয়। সমিতিটি সাফল্যের সাথে বিশ্বের উন্নয়ন পরিকল্পনাতে পরিবেশবাদের সাথে অর্থনৈতিক ও সামাজিক উন্নয়নসংক্রান্ত তত্ত্বগুলির মেলবন্ধন ঘটায়। তাদের মতে দীর্ঘস্থায়ী সমৃদ্ধির জন্য পরিবেশ, সমাজ ও অর্থনীতি - এই তিনটি দিককেই সমানভাবে গুরুত্ব দিতে হবে এবং এদের মধ্যে ভারসাম্য বজায় রেখে চলতে হবে।
সমকামী উভকামী ও রুপান্তরকামীদের ২০১৫ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি (সমকামিতা) দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০১৫ সালে এলজিবিটি মানুষদের অধিকার আদায়ের আন্দোলনের গুরুত্বপুর্ণ ঘটনা সমুহের তালিকা নীচে উদ্ধৃত হলো।
ইলেকট্রনিক প্রমাণীকরণ
ইলেকট্রনিক প্রমাণীকরণ বলতে বিভিন্ন প্রযুক্তি ব্যবহার করে ইলেকট্রনিক ব্যবস্থাসমূহে কোন পক্ষ বা যন্ত্রের পরিচয়ের সত্যতা প্রমাণ করাকে বোঝায়। অন্য ভাষায় ইলেকট্রনিক প্রমাণীকরণ প্রক্রিয়াতে কোনও পক্ষ কোনও বার্তা আসলেই পাঠিয়েছে কি না এবং বার্তাটিতে কোনও পরিবর্তন হয়েছে কি না, তা যাচাই করে দেখা হয়। যাচাই প্রক্রিয়ায় উত্তীর্ণ হলে তথ্যের উৎস ও সঠিকতা প্রমাণিত হয়। প্রমাণীকরণ বিভিন্ন ধরনের হতে পারে। ব্যক্তিগত পরিচয় নম্বর বা পিন নম্বর, শব্দচাবি বা পাসওয়ার্ড, আঙুলের ছাপ, চোখের রেটিনা স্ক্যান, এমনকি তথ্যগুপ্তিবিদ্যাজাত সমাধান যেমন গাণিতিক সূত্রনির্ভর ডিজিটাল স্বাক্ষর, ইত্যাদি সবই ইলেকট্রনিক প্রমাণীকরণের বিভিন্ন রূপ।
ইলেকট্রনিক প্রমাণীকরণের সাথে তথ্যকে সংকেতের মাধ্যমে গুপ্তকরণ বা তথ্যের গোপনীয়তার ব্যাপারগুলির কোনও সম্পর্ক নেই। এতে শুধু তথ্য প্রেরণকারী পক্ষকে শনাক্ত করা হয় এবং তথ্যটি যে ঐ পক্ষের কাছ থেকেই এসেছে তা যাচাই করা হয়। প্রমাণীকরণ প্রতারকদের ধরে ইলেকট্রনিক তথ্য ব্যবস্থার উপর ব্যবহারকারীদের আস্থা বজায় রাখতে সহায়তা করে।
ইলেকট্রনিক বাণিজ্যে ইলেকট্রনিক প্রমাণীকরণ অত্যন্ত গুরুত্বপূর্ণ। যখনই দুইটি বেসরকারী পক্ষ ইলেকট্রনিক বাণিজ্যে কোন চুক্তি করে, তখনই ইলেকট্রনিক প্রমাণীকরণের দরকার হয়।
মাবরুর রশিদ বান্নাহ
মাবরুর রশিদ বান্নাহ হচ্ছেন বাংলাদেশী একজন জনপ্রিয় নাট্য পরিচালক। তিনি ২০১১ সাল থেকে এই পেশায় যুক্ত হয়েছেন। তিনি মূলত রোমান্টিক নাটকের পরিচালক হিসেবে বেশ পরিচিত।
মাবরুর রশিদ বান্নাহ ঢাকায় জন্মগ্রহণ করেন। তিনি পিতামাতার তিন সন্তানের মধ্যে সবার বড়। তিনি ইনিভার্সিটি অব ডেভেলপমেন্ট অল্টারনেটিভ'তে পড়ালেখা করেন। তিনি ২০১৫ সালে বিবাহবন্ধনে আবদ্ধ হন। তার স্ত্রীর নাম সানিয়া আফরিন।
মাবরুর রশিদ বান্নাহ সপ্তম শ্রেণিতে পড়ার সময় তার মামা উপহার স্বরূপ তাকে একটি ক্যামেরা দেন। সেই ক্যামেরা দিয়ে তিনি বিভিন্ন ধরনের ছবি তুলতেন এবং এতে পুরোপুরি পারদর্শী হয়ে যান। এইরকম ছবি তোলার সুবাধে তিনি একসময় ইত্তেফাক পত্রিকায় চাকরি পান। এরপর ২০০৮ সালে সহকারী পরিচালক হিসেবে ইফতেখার আহম্মেদের সাথে কাজ করেন। এই কাজটির মাধ্যমেই তিনি এই জগতে প্রবেশ করেন।
তিনি ২০১১ সালের ডিসেম্বর মাসে প্রথম নিজের একক পরিচালনায় নাটক বানান। তার তৈরি করা প্রথম নাটকটির নাম ছিল ফ্লাশব্যাক। এই নাটকটির প্রযোজক ছিলেন তার বাবা। যা বেশ জনপ্রিয়তা অর্জন করেছে। তারপর থেকে এইভাবে একের পর এক তিনি অনেক জনপ্রিয় নাটক তৈরি করেছেন এবং করে যাচ্ছেন। ...আরো অনেক।
মিজানুর রহমান আরিয়ান
মিজানুর রহমান আরিয়ান হচ্ছেন বাংলাদেশী একজন জনপ্রিয় নাট্য পরিচালক। দর্শকদের কাছে যিনি রোমান্টিক নাটক নির্মাতা হিসেবে বেশ পরিচিত।
মিজানুর রহমান আরিয়ান মূলত টেক্সটাইল ইঞ্জিনিয়ার নিয়ে পড়ালেখা করেছেন। কিন্তু তিনি ঐ পেশায় না গিয়ে নাট্য নির্মাণ এবং রেস্টুরেন্ট ব্যবসাকে পেশা হিসেবে নিয়েছেন।
মিজানুর রহমান আরিয়ান তার এই নাট্য পরিচালনার কর্মজীবন শুরু করেন "তুমি আমি সে" নাটকের মধ্য দিয়ে। এরপর থেকে তিনি বেশ কয়েকটি জনপ্রিয় নাটক তৈরি করেছেন। যেমন বড় ছেলে ও মিঃ এন্ড মিসেস বেশ সাড়া পেলেছে। তিনি মূলত তার নাটকের মাধ্যমে ভালোবাসার প্রতিচ্ছবি এবং মধ্যবিত্ত পরিবারের অবস্থা ইত্যাদি দর্শকদের মাঝে তুলে ধরেন।
ক্লেরিহিউ
ক্লেরিহিউ ইংরেজি সাহিত্যের বিশেষ এক কাব্য ফর্মের নাম। যা রূপ-রস কিংবা স্বাদ-গন্ধের বিশিষ্টতা অপরাপর কবিতা থেকে নিজেকে আলাদা আদলে পরিচিতি করতে সক্ষম হয়েছে।
ক্লেরিহিউ সম্পর্কে অক্সফোর্ড এডভান্স লার্নারস ডিকশনারিতে বলা হয়েছে "a short amusing poem, usually consisting of two pairs of rhyming lines, and referring to a famous person."
১৯৬০ সালে উদ্ভাবক বেন্টলি "ক্লেরিহিউ" সম্পর্কে একটি চিঠিতে লিখেছিলেন- A true clerihew has to have the name "at the end of the first line", as the whole point was the skill in rhyming awkward names."
উল্লিখিত বক্তব্যের উপর ভিত্তি করে ক্লেরিহিউর কিছু বৈশিষ্ট্য নিম্নে উদ্ধত হলো-বিগত শতাব্দীর ইংরেজ কবি এডমন্ড ক্লেরিহিউ বেন্টলি কবিতার এই অভিনব ফর্মের জনক। আর তাই কবির নামানুসারে ক্লেরিহিউ হিসেবে এর নাম করণ করা হয়েছে। কবি মোট তিনটি ক্লেরিহিউ গ্রন্থ রচনা করেছেন। এগুলো হচ্ছে
কবি এডমন্ড ক্লেরিহিউ বেন্টলির উল্লেখযোগ্য দু'টি ক্লেরিহিউ:
বেন্টলি'র প্রথম ক্লেরিহিউ ১৯০৫ সালে প্রকাশিত হয়, যেটা Sir Humphry Davy কে নিয়ে রচিত হয়েছিলো:
বাংলাভাষার প্রখ্যাত ছড়াকার শ্রীযুক্ত অন্নদাশঙ্কর রায় সর্বপ্রথম ক্লেরিহিউ রচনা করেন। তাঁর মাত্রাবৃত্ত ছন্দে রচিত একটি চমৎকার ক্লেরিহিউ:
রাঙ্গামাটি পৌরসভা
রাঙ্গামাটি পৌরসভা বাংলাদেশের রাঙ্গামাটি জেলার অন্তর্গত একটি পৌরসভা।
রাঙ্গামাটি পৌরসভার আয়তন ৬৪.৭৫ বর্গ কিলোমিটার।
২০১১ সালের পরিসংখ্যান অনুযায়ী রাঙ্গামাটি পৌরসভার লোকসংখ্যা ৭৮,৫৮৭ জন। এর মধ্যে পুরুষ ৪৩,৭৬৩ জন এবং মহিলা ৩৪,৮২৪ জন।
রাঙ্গামাটি সদর উপজেলার মধ্যাংশে রাঙ্গামাটি পৌরসভার অবস্থান। রাঙ্গামাটি জেলা সদর এ পৌরসভায় অবস্থিত। এর উত্তরে সাপছড়ি ইউনিয়ন, পশ্চিমে সাপছড়ি ইউনিয়ন ও মগবান ইউনিয়ন, দক্ষিণে কাপ্তাই হ্রদ এবং পূর্বে কাপ্তাই হ্রদ ও বালুখালী ইউনিয়ন অবস্থিত।
রাঙ্গামাটি শহরের জীবনযাত্রার মানোন্নয়নের লক্ষ্যে ১৯৬৭ সালে টাউন কমিটি গঠিত হয়। এ কমিটি ১৯৭১ সাল পর্যন্ত কার্যকর ছিল। ১৯৭২ সালে রাঙ্গামাটি ও ঝগড়াবিল মৌজার ৬৪.৭২ বর্গ কিলোমিটার এলাকা নিয়ে রাঙ্গামাটি পৌরসভা গঠিত হয়। এর প্রথম চেয়ারম্যান ছিলেন ছৈয়দ তফাজ্জল হোসেন। এ পৌরসভাকে ১৯৮৭ সালের ২০ সেপ্টেম্বর "খ" শ্রেণী এবং ১৯৯৮ সালের ১৩ জানুয়ারি "ক" শ্রেণীতে উন্নীত করা হয়।
রাঙ্গামাটি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রাঙ্গামাটি কোতোয়ালী থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ওয়ার্ডভিত্তিক এ পৌরসভার এলাকাসমূহ হল:
রাঙ্গামাটি পৌরসভার স্বাক্ষরতার হার ৭০.১০%। এ পৌরসভায় ১টি মেডিকেল কলেজ, ২টি সরকারি কলেজ, ১টি কারিগরী প্রশিক্ষণ কেন্দ্র, ১টি ফাজিল মাদ্রাসা, ১টি আলিম মাদ্রাসা, ১০টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয় ও ২৮টি প্রাথমিক বিদ্যালয় রয়েছে।রাঙ্গামাটি পৌরসভায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। এছাড়া বড়ইছড়ি-রাঙ্গামাটি সড়ক হয়েও চট্টগ্রাম বিভাগীয় সদর থেকে যোগাযোগ করা যায়। সব ধরণের যানবাহনে যোগাযোগ করা যায়।
রাঙ্গামাটি পৌরসভার মূল জলাশয় কাপ্তাই হ্রদ।
রাঙ্গামাটি পৌরসভার প্রধান হাট-বাজার হল রাঙ্গামাটি নতুন বাজার, তবলছড়ি বাজার ও রিজার্ভ বাজার।
টাকিন
"টাকিন"' ("Budorcas taxicolor"), একটি ছাগল-জাতীয় প্রাণী যাদের প্রধানত দেখা মেলে পূর্ব হিমালয় অঞ্চলে। টাকিন ভুটানের জাতীয় পশু।
নাস্ত্রো দারজেন্তো
নাস্ত্রো দারজেন্তো () হল ইতালীয় চলচ্চিত্র সাংবাদিকদের জাতীয় সিন্ডিকেট কর্তৃক প্রদত্ত বার্ষিক ইতালীয় চলচ্চিত্র পুরস্কার। এটি ১৯৪৬ সাল থেকে প্রদান করা হচ্ছে। নাস্ত্রো দারজেন্তোকে ইউরোপের সবচেয়ে প্রাচীন চলচ্চিত্র পুরস্কার বলে অভিহিত করা হয়।
গাজোল বিধানসভা কেন্দ্র
গাজোল (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি এসটি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৪ নং গাজোল (এসসি) বিধানসভা কেন্দ্রটি গাজোল সমষ্টি উন্নয়ন ব্লক এর অন্তর্গত।
গাজোল (এসসি) বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের সুশীল চন্দ্র রায় তার নিকটতম প্রতিদ্বন্দ্বী সিপিআই (এম) -এর গোবিন্দ মণ্ডলকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর সাধু টুডু গাজোল (এসটি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের জিতেন হাসদা এবং তৃণমূল কংগ্রেসের নবাবুমার হেমব্রোমকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দেবনাথ মুর্মু কংগ্রেসের বেঞ্জামিন হেমব্রোমকে পরাজিত করেন এবং ১৯৯১ সালে কংগ্রেসের নবকুমার হেমব্রোমকে পরাজিত করেন। ১৯৮৭ সালে সিপিআই (এম) -এর সুফল মুর্মু কংগ্রেসের নবকুমার হেমব্রোমকে পরাজিত করেন। ১৯৮২ সালে কংগ্রেসের বেঞ্জামিন হেমব্রোমকে এবং জনতা পার্টির শ্যান মুর্মুকে ১৯৭৭ সালে পরাজিত করেন।
কংগ্রেসের বেঞ্জামিন হেমব্রোম ১৯৭২ সালে জয়ী হন। ১৯৭১ সালে সিপিআই (এম) -এর সুফল মুর্মু জয়ী হন। কংগ্রেসের লক্ষন সারেন ১৯৬৯ সালে জয়ী হন। কংগ্রেসের ডি. মুর্মু ১৯৬৭ সালে জয়ী হন। গাজোল কেন্দ্রে ১৯৬২ এবং ১৯৫৭ সালে আসনটি ছিল না। ১৯৫১ সালে স্বাধীন ভারতের প্রথম নির্বাচন, সিপিআই এর ধরণীধর সরকার গাজোল কেন্দ্র থেকে জয়লাভ করেন।
টনি পুরস্কার
ব্রডওয়ে মঞ্চে অনন্য কাজের জন্য অ্যান্টোইনেট পেরি পুরস্কার, যা সাধারণভাবে টনি পুরস্কার নামে পরিচিত, হল ব্রডওয়ে মঞ্চে সেরা কাজের স্বীকৃতি হিসেবে প্রদত্ত বার্ষিক মঞ্চ পুরস্কার। নিউ ইয়র্ক সিটিতে বার্ষিক আয়োজনের মধ্য দিয়ে আমেরিকান থিয়েটার উইং ও দ্য ব্রডওয়ে লিগ এই পুরস্কার প্রদান করে। পুরস্কারটি ব্রডওয়ে মঞ্চনাটক ও অভিনয়ের জন্য প্রদান করা হয় এবং একটি পুরস্কার আঞ্চলিক মঞ্চের কাজের জন্য প্রদান করা হয়। প্রতিযোগিতার বাইরেও কয়েকটি পুরস্কার প্রদান করা হয়, তন্মধ্যে একটি বিশেষ টনি পুরস্কার, মঞ্চে অনন্য কাজের জন্য টনি সম্মাননা, ও ইসাবেল স্টিভেনসন পুরস্কার উল্লেখযোগ্য। পুরস্কারটি আমেরিকান থিয়েটার উইংয়ের সহ-প্রতিষ্ঠাতা অ্যান্টোইনেট "টনি" পেরির নামানুসারে নামকরণ করা হয়।
অভিনয় বিভাগ
অনুষ্ঠান ও কারিগরী বিভাগ
বিশেষ পুরস্কার
পূর্বে প্রদত্ত পুরস্কার
সবচেয়ে বেশি লীগ শিরোপাজয়ী ফুটবল ক্লাবের তালিকা
সবচেয়ে বেশি লীগ শিরোপাজয়ী ফুটবল ক্লাব হচ্ছে স্কটল্যান্ডের গ্লাসগো রেঞ্জার্স (৫৪)। নিচে কমপক্ষে ১০ টি লীগ শিরোপা জিতেছে বিভিন্ন দেশের এরকম ফুটবল ক্লাবসমুহের তালিকা দেওয়া হলঃ
তুলাইপাঞ্জি চাল
তুলাইপাঞ্জি একটি ভারতীয় চাল যা মূলত পশ্চিমবঙ্গে চাষ হয়। এই সুগন্ধি চাল উত্তর দিনাজপুর জেলার রায়গঞ্জ অঞ্চলে চাষ করা হয়। এছাড়া দক্ষিণ দিনাজপুর জেলাতেও চাষ করা হয়। ২০১২ সালে পশ্চিমবঙ্গ সরকার এই চালকে লন্ডন অলিম্পিকে ফুড ফেস্টিভ্যালে পাঠিয়েছিলো।
২০১৭ সালের জুন মাসে ভারত সরকার তুলাইপাঞ্জি চালকে পশ্চিমবঙ্গের বলে স্বীকৃতি দিয়েছে।
• গোবিন্দভোগ চাল
গোবিন্দভোগ চাল
গোবিন্দভোগ চাল পশ্চিমবঙ্গে চাষ করা হয়। এটি ছোটো দানার সুগন্ধি চাল। এটি খানিক চটচটে ভাব যুক্ত ঘিয়ের গন্ধ যুক্ত চাল। গোবিন্দ না কৃষ্ণের ভোগ রান্নার জন্য এই চাল ব্যবহার করা হয় বলে এই চালের নাম গোবিন্দভোগ চাল।
এই চাল ঐতিহ্যগতভাবে বর্ধমান হুগলি নদিয়া বীরভুম জেলায় চাষ করা হয়। পরবর্তীকালে বাঁকুড়া ও পুরুলিয়াতে চাষ করা হয়।
২০১১ সালের আগস্ট মাসে ভারত সরকার গোবিন্দভোগ চালকে পশ্চিমবঙ্গের বলে স্বীকৃতি দিয়েছে।
শরীফ মসজিদ
শরীফ মসজিদ বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ।
শরীফ মসজিদ English Sharif Mosque
বাংলাদেশের চট্টগ্রামের শতাব্দী প্রাচীন মসজিদ।
শরীফ মসজিদ বাংলাদেশের চট্টগ্রাম শহরে অবস্থিত একটি মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত।
১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারী মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মান করা হয় ।
এই মসজিদটি সম্পূর্নরূপে স্থানীয়ভাবে পরিচালিত হয় ।
লেস ফাভেল
লেসলি আর্নেস্ট ফাভেল (; জন্ম: ৬ অক্টোবর, ১৯২৯ - মৃত্যু: ১৪ জুন, ১৯৮৭) নিউ সাউথ ওয়েলসের আর্নক্লিফ এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯৫৪ থেকে ১৯৬১ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লেস ফাভেল।
বর্ণাঢ্যময় ব্যক্তিত্বের অধিকারী ছিলেন তিনি। অত্যন্ত সাহসী ক্রিকেটার হিসেবে বলকে মাঠের সর্বত্র নিয়ে যাবার ক্ষেত্রে সবিশেষ দক্ষতার পরিচয় দিয়েছেন।
১৯৫১ সালে দক্ষিণ অস্ট্রেলিয়ায় স্থানান্তরিত হন। সেখানে তিনি ইস্ট টরেন্স ক্রিকেট ক্লাবে যোগ দেন। একই বছরে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক হয় তাঁর। ১৯৫১ থেকে ১৯৭০ সাল পর্যন্ত ১২১টি খেলায় অংশ নেন। এ সময়ে তিনি দলের চতুর্থ সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। ৯৫টি খেলায় দলকে নেতৃত্ব দেন। তন্মধ্যে, ১৯৬৩-৬৪ ও ১৯৬৮-৬৯ মৌসুমের শেফিল্ড শিল্ডের শিরোপা বিজয়ে প্রভূতঃ ভূমিকা রাখেন।
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ২৬ নভেম্বর, ১৯৫৪ তারিখে টেস্ট অভিষেক ঘটে লেস ফাভেলের। ১৯৫৪-৫৫ মৌসুমে সফরকারী ইংল্যান্ড দলের বিপক্ষে ব্রিসবেনে অনুষ্ঠিত ঐ খেলায় তিনি তেমন ক্রীড়ানৈপুণ্য প্রদর্শন করতে পারেননি। এরপূর্বে অবশ্য ইংরেজ দলের বিপক্ষে দক্ষিণ অস্ট্রেলিয়ার সদস্যরূপে ৮৪ ও ৪৭ রান তুলেছিলেন। মেলবোর্নে অনুষ্ঠিত অ্যাশেজ সিরিজের তৃতীয় টেস্টে ফ্রাঙ্ক টাইসনের ৭/২৭ বোলিং পরিসংখ্যানের প্রথম শিকারে পরিণত হন তিনি। কলিন কাউড্রের হাতে ৩০ রান করে বিদায় নেন।
প্রথম-শ্রেণীর ক্রিকেটে ১২,৩৭৯ রান তুলেন। তবে অস্ট্রেলীয়দের মধ্যে এতো রান করেও ইংল্যান্ড সফরে যাবার সুযোগ ঘটেনি তাঁর।
১৪ জুন, ১৯৮৭ তারিখে ৫৮ বছর বয়সে দক্ষিণ অস্ট্রেলিয়ার মাগিলে জীবনাবসান ঘটে লেস ফাভেলের।
দশম জাতীয় সংসদ সদস্যদের তালিকা
এটি একটি ১০ম জাতীয় সংসদ সদস্যদের তালিকা, যারা ১০ম জাতীয় সংসদে প্রতিনিধিত্ব করেছেন। এতে ২০১৪ সালে অনুষ্ঠিত সাধারণ নির্বাচনে নির্বাচিত এবং ১০ম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।
জামাই ষষ্ঠী (চলচ্চিত্র)
জামাই ষষ্ঠী হল পশ্চিমবঙ্গের চলচ্চিত্র জগতে ১৯৩১ খ্রিস্টাব্দে অমর চৌধুরী পরিচালিত, মদন থিয়েটার কোম্পানির প্রযোজনায় সৃষ্ট প্রথম স্বল্পদৈর্ঘ্য সবাক চলচ্চিত্র। এটি পশ্চিমবঙ্গ তথা বাংলার চলচ্চিত্র জগতের একটি যুগান্তকারী সৃষ্টি। ১৯৩১ খ্রিস্টাব্দের ১১ এপ্রিল এটি কলকাতার ক্রাউন সিনেমা হলে প্রথম ছায়াছবির পর্দায় আসে।
কুতুকছড়ি ইউনিয়ন
কুতুকছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
কুতুকছড়ি ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।
২০১১ সালের পরিসংখ্যান অনুযায়ী কুতুকছড়ি ইউনিয়নের লোকসংখ্যা ৬,৭৯১ জন। এর মধ্যে পুরুষ ৩,৪২২ জন এবং মহিলা ৩,৩৬৯ জন।
রাঙ্গামাটি সদর উপজেলার উত্তর-পশ্চিমাংশে কুতুকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে সাপছড়ি ইউনিয়ন, পূর্বে কাপ্তাই হ্রদ ও বন্দুকভাঙ্গা ইউনিয়ন, উত্তরে নানিয়ারচর উপজেলার ঘিলাছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।
কুতুকছড়ি ইউনিয়ন রাঙ্গামাটি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১১১নং কুতুকছড়ি", "১১২নং ডলুছড়ি" ও "১১৩নং তৈমিদং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কুতুকছড়ি ইউনিয়নের স্বাক্ষরতার হার ৪৩.০৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
কুতুকছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরণের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে নৌপথেও এ ইউনিয়নে যোগাযোগ করা যায়।
কুতুকছড়ি ইউনিয়নের পূর্ব দিকে রয়েছে কাপ্তাই হ্রদ। এছাড়া রয়েছে কুতুকছড়ি খাল,
ডলুছড়ি খাল এবং তৈমিদং খাল।
কুতুকছড়ি ইউনিয়নের প্রধান হাট-বাজার হল কুতুকছড়ি বাজার।
ইয়ামিন আহমেদ চৌধুরী মুন্না
ইয়ামিন মুন্না (জন্ম: ২ আগস্ট ১৯৯১) একজন বাংলাদেশী ফুটবলার যিনি রক্ষণভাগের খেলোয়াড় হিসাবে খেলে থাকেন। তিনি বর্তমানে চট্টগ্রাম আবাহনীর হয়েও খেলেন।
অ্যালেন পোহার
অ্যালেন এমেইল লুই মেরি পোহার (ফরাসি: Alain Émile Louis Marie Poher) (১৭ এপ্রিল, ১৯০৯ - ৯ ডিসেম্বর, ১৯৯৬) একজন ফরাসি সন্ত্রাসবাদী রাজনীতিবিদ, জনপ্রিয় রিপাবলিকান আন্দোলন এবং পরে ডেমোক্রেটিক সেন্টার (ফ্রান্স) ডেমোক্রেটিক সেন্টার -এর সাথে যুক্ত। তিনি ১৯৪৬ থেকে ১৯৯৫ সাল পর্যন্ত ভাল-যে-মার্নে জন্য সিনেটর হিসেবে দায়িত্ব পালন করেন। তিনি ৩ অক্টোবর ১৯৬৮ থেকে ৩ অক্টোবর ১৯৯২ সাল পর্যন্ত সেনেটর রাষ্ট্রপতি ছিলেন এবং এই ক্ষমতায়নে তিনি চাকরি করতেন দেশের অন্তর্বর্তী প্রেসিডেন্ট হিসেবে দুবার ১৯৬৯ সালের রাষ্ট্রপতি নির্বাচন একটি নেতৃস্থানীয় প্রার্থী, দ্বিতীয় রাউন্ডে জর্জ পোম্পিডু দ্বারা পরাজিত হন।
হাফলং
হাফলং হচ্ছে ভারতের আসাম রাজ্যে অবস্থিত ডিমা হাছাওয়ের (আগেকার উত্তর কাছার পাহাড়) একটি শহর এবং কেন্দ্রস্থল। এটি আসামের একমাত্র পাহাড় কেন্দ্র। হাফলং একটি ডিমাসা শব্দ যার অর্থ পিঁপড়ার পাহাড়।
হাফলং আদ্র উপক্রান্তিয় জলবায়ু এলাকায় অবস্থিত।হাফলংয়ে প্রধানত হাফলং হিন্দী, ডিমাসা, মার, জেমে নাগা, বিয়াতে, কুকি, খাসি, বাংলা, নেপালী এবং রাংখোল ভাষা প্রচলিত।
হাফলংয়ে পৰ্যটনের জন্য উল্লেখযোগ্য স্থানসমূহ হল-
২০১৮ ফিফা বিশ্বকাপের খেলাসমূহের তালিকা
২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে।
নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)।
পল টমাস অ্যান্ডারসন
পল টমাস অ্যান্ডারসন (, জন্ম: ২৬ জুন ১৯৭০) হলেন একজন মার্কিন চলচ্চিত্র নির্মাতা। কর্মজীবনে তিনি আটটি একাডেমি পুরস্কার, একটি গোল্ডেন গ্লোব পুরস্কার ও পাঁচটি বাফটা পুরস্কারের মনোনয়ন লাভ করেন। তিনি একমাত্র পরিচালক যিনি তিনটি প্রধান চলচ্চিত্র উৎসব (কান, বার্লিন ও ভেনিস চলচ্চিত্র উৎসব) থেকে তিনটি শ্রেষ্ঠ পরিচালনার পুরস্কার অর্জন করেছেন।
১৯৯৩ সালে তিনি "সিগারেট অ্যান্ড কফি" নামক স্বল্পদৈর্ঘ্য চলচ্চিত্রের রচনা ও পরিচালনা করেন। সানড্যান্স ইনস্টিটিউটের প্রাক্তন শিক্ষার্থী অ্যান্ডারসন রাইশার এন্টারটেইনমেন্টের প্রযোজনায় নব্য-নোয়া অপরাধ থ্রিলারধর্মী "হার্ড এইট" (১৯৯৬) চলচ্চিত্র পরিচালনা করেন। তিনি "বুগি নাইটস" (১৯৯৭) চলচ্চিত্র পরিচালনা করে সমালোচনামূলক ও ব্যবসায়িক সফলতা অর্জন করেন। তার তৃতীয় চলচ্চিত্র "ম্যাগনোলিয়া" (১৯৯৯) ইতিবাচক পর্যালোচনা অর্জন করে এবং বার্লিন আন্তর্জাতিক চলচ্চিত্র উৎসব থেকে শ্রেষ্ঠ চলচ্চিত্রের জন্য স্বর্ণ ভল্লুক অর্জন করেন, কিন্তু বক্স অফিসে তেমন সফলতা অর্জন করতে পারেনি। অ্যান্ডারসনের চতুর্থ চলচ্চিত্র হাস্যরসাত্মক নাট্যধর্মী "পাংক-ড্রাংক লাভ" (২০০২) ইতিবাচক সমালোচনা অর্জন করে এবং তিনি কান চলচ্চিত্র উৎসব থেকে শ্রেষ্ঠ পরিচালনার পুরস্কার অর্জন করেন।
মহাকব্যিক নাট্যধর্মী "দেয়ার উইল বি ব্লাড" (২০০৭) পাঁচ বছর বিরতির পর মুক্তি পায় এবং ব্যাপক ইতিবাচক পর্যালোচনা লাভ করে। অ্যান্ডারসন এই ছবির জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ পরিচালনার পুরস্কার লাভ করে। তার ষষ্ঠ চলচ্চিত্র নাট্যধর্মী "দ্য মাস্টার" (২০১২) সমালোচনামূলক সফলতা অর্জন করে এবং ভেনিস চলচ্চিত্র উৎসব থেকে দ্বিতীয় শ্রেষ্ঠ চলচ্চিত্রের জন্য স্বর্ণ সিংহ লাভ করে। তার সপ্তম চলচ্চিত্র অপরাধ হাস্যরসাত্মক নাট্যধর্মী "ইনহেরেন্ট ভাইস" ২০১৪ সালে মুক্তি পায় এবং অল্প সংখ্যক সমালোচকদের প্রশংসা লাভ করে। ২০১৫ সালে তিনি প্রামাণ্য চলচ্চিত্র "জুনুন" নির্মাণ করেন। তার পরবর্তী চলচ্চিত্র "ফ্যান্টম থ্রেড" (২০১৭) লন্ডনের পটভূমিতে নির্মিত।
ল্যাংড়া
ল্যাংড়া আম বা বারানসী আম ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়।
মাতেও কোভাচিচ
মাতেও কোভাচিচ (; জন্ম ৬ মে ১৯৯৪) হলেন একজন ক্রোয়েশীয় পেশাদার ফুটবলার। তিনি স্পেনীয় ক্লাব রিয়াল মাদ্রিদ ও ক্রোয়েশিয়া জাতীয় দলের হয়ে খেলে থাকেন। তিনি মূলত একজন মধ্যমাঠের খেলোয়াড় হিসেবে খেলেন, পাশাপাশি তিনি প্লেমেকার হিসেবেও খেলে থাকেন। বাম পাশের উইঙ্গার ও আক্রমণভাগের মিডফিল্ডার হিসেবে খেলার জন্য তাকে বৈচিত্রধর্মী মিডফিল্ডার হিসেবে গণ্য করা হয়।
পল অ্যালট
পল জন ওয়াল্টার অ্যালট (; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত পল অ্যালট।
সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তাঁর। 
১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান।
১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যতঃ এভাবেই তাঁর টেস্ট ক্রিকেট অঙ্গনে অংশগ্রহণ স্তিমিত হয়ে যায়।
মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তাঁর। সচরাচর নিচেরসারিতে নয় নম্বরে ব্যাটিংয়ে নামতেন।
কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন।
ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন।
মার্কো ভেররাত্তি
মার্কো ভেররাত্তি (; জন্ম ৫ নভেম্বর ১৯৯২) হলেন একজন ইতালীয় পেশাদার ফুটবলার। তিনি লিগ ওয়ানের ক্লাব প্যারিস সেন্ট জার্মেই ও ইতালি জাতীয় দলের মধ্যমাঠের খেলোয়াড় হিসেবে খেলে থাকেন।
আন্তর্জাতিক পর্যায়ে ভেররাত্তি ইতালি অনুর্ধ্ব-২১ দলের হয়ে ২০১৩ উয়েফা ইউরোপীয় অনুর্ধ্ব-২১ চ্যাম্পিয়নশিপে খেলেছেন এবং রানার-আপ মেডেল লাভ করেন। ২০১২ সালে তার ইতালি জাতীয় দলে অভিষেক হয় এবং তিনি ২০১৪ ফিফা বিশ্বকাপের ইতালির প্রতিনিধিত্ব করেন।
প্রথম-শ্রেণীর ক্রিকেট দলসমূহের বর্তমান তালিকা
অত্র নিবন্ধটি প্রথম-শ্রেণীর ক্রিকেটভূক্ত বর্তমান দলসমূহের তালিকাবিশেষ। প্রথমতঃ দেশ ও পরবর্তীতে অক্ষরক্রমিক অনুযায়ী তালিকাটি সাজানো হয়েছে। প্রথম-শ্রেণীর মর্যাদার বিষয়ে পূর্ণাঙ্গ ধারনার জন্য প্রথম-শ্রেণীর ক্রিকেট নিবন্ধ দেখুন। যখন একটি দল নিজ দেশের একাধিক মাঠে খেলায় অংশগ্রহণ করে, তখন ঐ দেশের প্রধান মাঠটি তালিকায় অন্তর্ভূক্ত করা হয়েছে।
জাতীয় দল: আফগানিস্তান জাতীয় ক্রিকেট দল
ফেব্রুয়ারি, ২০১৭ সাল থেকে আফগানিস্তান ঘরোয়া ক্রিকেটের খেলাগুলো প্রথম-শ্রেণীর মর্যাদা লাভ করে। এ প্রক্রিয়াটি সেপ্টেম্বর, ২০১৭ সালে অনুষ্ঠিত আহমদ শাহ আবদালী প্রতিযোগিতার পর থেকে কার্যকর হবে। আফগানিস্তানে ছয়টি ঘরোয়া দল প্রথম-শ্রেণীর ক্রিকেট ও টি২০ প্রতিযোগিতায় অংশগ্রহণ করে থাকে। এখানে ৫০-ওভারের কোন প্রতিযোগিতা নেই।
মন্তব্য:
জাতীয় দল: অস্ট্রেলিয়া জাতীয় ক্রিকেট দল
জাতীয় দল: বাংলাদেশ জাতীয় ক্রিকেট দল
মন্তব্য:
জাতীয় দল: ইংল্যান্ড ক্রিকেট দল
জাতীয় দল: ভারত জাতীয় ক্রিকেট দল
মন্তব্য:
জাতীয় দল: আয়ারল্যান্ড ক্রিকেট দল
অক্টোবর, ২০১৬ সালে আইসিসি কর্তৃক আয়ারল্যান্ডের আন্তঃপ্রাদেশিক চ্যাম্পিয়নশীপ প্রতিযোগিতা প্রথম-শ্রেণীর ক্রিকেটের মর্যাদা লাভ করে। প্রথম-শ্রেণীর মর্যাদার বিষয়টি ২০১৭ সালের প্রতিযোগিতা থেকে কার্যকরী হবে।
মন্তব্য:
জাতীয় দল: নিউজিল্যান্ড জাতীয় ক্রিকেট দল
জাতীয় দল: পাকিস্তান জাতীয় ক্রিকেট দল
জাতীয় দল: দক্ষিণ আফ্রিকা জাতীয় ক্রিকেট দল
মন্তব্য:
জাতীয় দল: শ্রীলঙ্কা জাতীয় ক্রিকেট দল
জাতীয় দল: ওয়েস্ট ইন্ডিজ ক্রিকেট দল
মন্তব্য: ওয়েস্ট ইন্ডিজ ’এ’ ও ওয়েস্ট ইন্ডিজ একাদশের খেলাগুলোও প্রথম-শ্রেণীর খেলারূপে গণ্য।
জাতীয় দল: জিম্বাবুয়ে জাতীয় ক্রিকেট দল
নিম্নবর্ণিত দেশসমূহ আন্তর্জাতিক দল হিসেবে নিশ্চিত পরিস্থিতিতে প্রথম-শ্রেণীর ক্রিকেট খেলায় অংশগ্রহণ করে থাকে:
জাতীয় দল: হংকং জাতীয় ক্রিকেট দল
মন্তব্য:
জাতীয় দল: নামিবিয়া জাতীয় ক্রিকেট দল
মন্তব্য:
জাতীয় দল: নেদারল্যান্ডস জাতীয় ক্রিকেট দল
মন্তব্য:
জাতীয় দল: পাপুয়া নিউগিনি জাতীয় ক্রিকেট দল
মন্তব্য:
জাতীয় দল: স্কটল্যান্ড জাতীয় ক্রিকেট দল 
মন্তব্য:
জাতীয় দল: সংযুক্ত আরব আমিরাত জাতীয় ক্রিকেট দল
মন্তব্য:
জাতীয় দল: বারমুডা জাতীয় ক্রিকেট দল
মন্তব্য:
জাতীয় দল: কানাডা জাতীয় ক্রিকেট দল
মন্তব্য:
জাতীয় দল: কেইম্যান দ্বীপপুঞ্জ জাতীয় ক্রিকেট দল
মন্তব্য:
জাতীয় দল: কেনিয়া জাতীয় ক্রিকেট দল
মন্তব্য:
জাতীয় দল: মালয়েশিয়া জাতীয় ক্রিকেট দল
মন্তব্য:
জাতীয় দল: নেপাল জাতীয় ক্রিকেট দল
মন্তব্য:
জাতীয় দল: উগান্ডা জাতীয় ক্রিকেট দল
মন্তব্য:
জাতীয় দল: মার্কিন যুক্তরাষ্ট্র জাতীয় ক্রিকেট দল
মন্তব্য:
এলিনর পার্কার
এলিনর জিন পার্কার (; ২৬ জুন ১৯২২ - ৯ ডিসেম্বর ২০১৩) ছিলেন একজন মার্কিন অভিনেত্রী। তিনি আশির অধিক চলচ্চিত্র ও টেলিভিশন ধারাবাহিকে অভিনয় করেছেন। তার অভিনয়ের বৈচিত্রতার জন্য তার জীবনীকার ডগ ম্যাক্লেল্যান্ড তার জীবনী বইতে তাকে সহস্র মুখোশধারী নারী বলে অভিহিত করেন।
১৯৪১ সালে ১৮ বছর বয়সে পার্কার ওয়ার্নার ব্রাদার্সের সাথে চুক্তিবদ্ধ হন। তিনি "কেজড" (১৯৫০), "ডিটেকটিভ স্টোরি" (১৯৫১) ও "ইন্টারাপ্টেড মেলডি" (১৯৫৫) চলচ্চিত্রে অভিনয় করে তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কেজড" চলচ্চিত্রে তার কাজের জন্য তিনি ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তার অভিনীত অপর একটি উল্লেখযোগ্য কাজ হল "দ্য সাউন্ড অব মিউজিক" (১৯৬৫)।
নিভেথা থমাস
নিভেথা থমাস, (পরিচিত নাম নিভেদা থমাস), হলেন একজন ভারতীয় চলচ্চিত্র অভিনেত্রী যিনি তামিল, মালয়ালাম এবং তেলুগু ভাষার চলচ্চিত্রে অভিনয় করে থাকেন। তিনি এরি মধ্যে ডজন খানিক ছবিতে তারকা হন। 
নিভেথা ২০০৮ সালে মালয়ালাম ছবি "ভেরুথু অরু ভার‍্য" দিয়ে চলচ্চিত্রে আত্মপ্রকাশ করেন, যার পরিপ্রেক্ষিতে তাকে কেরালা স্টেট ফিল্ম পুরস্কার-সেরা শিশু শিল্পী হিসেবে নির্বাচিত করা হয়। একই বছরে তিনি "কুরুভি" দিয়ে তামিল ছবিতে ও ২০১৬তে "জেন্টেলম্যান" দিয়ে তেলুগু ছবিতে পদার্পণ করেন।
তিনি শিশুশিল্পী হিসেবে "উথারা" ছবি দিয়ে তার কর্মজীবন শুরু করেছিলেন। and also acted in Sun TV serial "My Dear Bootham" (one of the most popular children's serials). After that, she played the role of Jayaram's daughter in "Veruthe Oru Bharya", where her performance was well appreciated. She then signed a few Tamil and Malayalam films in which she mostly played supporting roles. Among her Malayalam projects were "Chaappa Kurish" and "Thattathin Marayathu", the latter of which according to Sify was "one of the biggest box-office hit in the history of Malayalam cinema". The 2011 Tamil film, "Poraali" directed by Samuthirakani, featured her as Tamizhselvi, a petrol bunk employee. She had previously collaborated with Samuthirakani in the drama series "Arasi".
বন্দুকভাঙ্গা ইউনিয়ন
বন্দুকভাঙ্গা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
বন্দুকভাঙ্গা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
২০১১ সালের পরিসংখ্যান অনুযায়ী বন্দুকভাঙ্গা ইউনিয়নের লোকসংখ্যা ৮,৬৬৪ জন। এর মধ্যে পুরুষ ৪,৪১৭ জন এবং মহিলা ৪,২৪৭ জন।
রাঙ্গামাটি সদর উপজেলার সর্ব-উত্তরে বন্দুকভাঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে কাপ্তাই হ্রদ, কুতুকছড়ি ইউনিয়ন ও সাপছড়ি ইউনিয়ন; দক্ষিণে বালুখালী ইউনিয়ন; পূর্বে বরকল উপজেলার সুবলং ইউনিয়ন ও লংগদু উপজেলার লংগদু ইউনিয়ন এবং উত্তরে নানিয়ারচর উপজেলার বুড়িঘাট ইউনিয়ন অবস্থিত।
বন্দুকভাঙ্গা ইউনিয়ন রাঙ্গামাটি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "৫৯নং বন্দুকভাঙ্গা" মৌজা নিয়েই গঠিত। এ ইউনিয়নের গ্রামগুলো হল:
বন্দুকভাঙ্গা ইউনিয়নের স্বাক্ষরতার হার ৪২.৯৬%। এ ইউনিয়নে ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
বন্দুকভাঙ্গা ইউনিয়নে যোগাযোগের প্রধান মাধ্যম নৌপথ। রাঙ্গামাটি বনরূপা সমতা ঘাট থেকে ইঞ্জিনবোটে এ ইউনিয়নে যাওয়া যায়।
বন্দুকভাঙ্গা ইউনিয়নের পশ্চিম দিকে রয়েছে কাপ্তাই হ্রদ।
বন্দুকভাঙ্গা ইউনিয়নের প্রধান হাট-বাজার হল বন্দুকভাঙ্গা বাজার।
জাতীয় সংসদের চীফ হুইপ
চীফ হুইপ হলেন বাংলাদেশের জাতীয় সংসদের একজন সদস্য, যিনি সাধারণত ক্ষমতাসীন বা শাসক দলের হয়ে থাকেন। চীফ হুইপের দায়িত্ব হল সংসদে দলীয় শৃঙ্খলা রক্ষা করা। বর্তমান ১০ম জাতীয় সংসদের চীফ হুইপ হলেন আ.স.ম ফিরোজ।
রক্তবেগুনী
রক্তবেগুনী নীল ও লাল রঙের মধ্যবর্তী একটি রঙ। বেগুনী রঙের সাথে মিল থাকলেও এটি বেগুনী থেকে আলাদা। বেগুনীর দৃশ্যমান আলোক বর্ণালীতে নিজস্ব তরঙ্গদৈর্ঘ্য আছে। অন্যদিকে রক্তবেগুনী একটি যৌগিক রঙ যা লাল ও নীল রঙের মিশ্রণে গঠিত হয়। ইউরোপ ও উত্তর আমেরিকাতে রক্তবেগুনী রঙটিকে প্রায়শই রাজকীয়তা, জাদু, রহস্য বা ধর্মপ্রাণতার সাথে সম্পৃক্ত করা হয়। গোলাপী রঙের সাথে মেশালে এটিকে যৌনকামনা, নারীত্ব এবং মনোহরণের সাথে সম্পর্কিত করা হয়।
রোমান বিচারবিভাগের কর্মকর্তারা রক্তবেগুনী রঙের পোশাক পরতেন। এরপর প্রাচীন যুগে বাইজেন্টীয় সাম্রাজ্য ও মধ্যযুগে পবিত্র রোমান সাম্রাজ্যের শাসকেরা এই রঙটিকে রাজকীয় রঙ হিসেবে পরিধান করতেন। আরও পরে রোমান ক্যাথলিক বিশপেরা বা মহাধর্মযাজকেরা এই রঙটি পরতেন। জাপানেও একই ভাবে ঐতিহ্যগতভাবে রক্তবেগুনী রঙটিকে জাপানের সম্রাট ও অভিজাতদের রঙ হিসেবে গণ্য করা হয়। রক্তবেগুনীর সম্পূরক রঙটি হল হলুদ।
কোয়ালকম স্ন্যাপড্রাগন সিস্টেম-অন-চিপের তালিকা
স্ন্যাপড্রাগন মোবাইল ডিভাইসের জন্য কোয়ালকম কর্তৃক ডিজাইন ও বাজারজাতকৃত সিস্টেম-অন-চিপ (SoC) যাতে একাধিক সিপিইউ কোর, একটি গ্রাফিক্স প্রসেসিং ইউনিট (GPU), ওয়্যারলেস মডেম এবং  একটি স্মার্টফোনে গ্লোবাল পজিশনিং সিস্টেম (জিপিএস), ক্যামেরা ও ভিডিও সমর্থনের জন্যে প্রয়োজনীয় অন্যান্য সফটওয়্যার ও হার্ডওয়্যার থাকতে পারে। কোয়ালকম স্ন্যাপড্রাগন চিপের একটি তালিকা।
স্মার্টটিভিতে ব্যবহারের জন্যে স্ন্যাপড্রাগন ৮০২ এর ঘোষণা কোয়ালকম দিয়েছিলো। পরবর্তীতে তারা মত পরিবর্তন করে জানায় যে এটি রিলিজ হবে না।
জানুয়ারি ২০১৩ এ স্ন্যাপড্রাগন ৮০০ সিরিজের ঘোষণা দেওয়া হয়।২৪শে ফেব্রুয়ারি ২০১৪ এ স্ন্যাপড্রাগন ৮০১ এনাউন্স হয়।
Notable features:২০ নভেম্বর ২০১৩ এ স্ন্যাপড্রাগন ৮০৫ এনাউন্স হয়।The Snapdragon 808 and 810 were announced on 7 April 2014.
Snapdragon 808 notable features over its predecessor (805):
Snapdragon 810 notable features over its lower end (808):
The Snapdragon 820 was announced at the Mobile World Congress in March 2015, with the first phones featuring the SoC released in early 2016. The Snapdragon 821 was announced in July 2016. The 821 provides a 10% improvement in performance over the 820 due to a faster clocked CPU, but otherwise has similar features, with Qualcomm stating that the 821 is designed to complement rather than replace the 820.
Notable features over the Snapdragon 808 and 810:
The Snapdragon 835 was announced on 17 November 2016.
Notable features over its predecessor (821).The Snapdragon 845 was announced on 7 December 2017.
Snapdragon 845's notable features:The Snapdragon 850, a Mobile Compute Platform for Windows 10 PCs, was announced on 4 June 2018.
It is essentially an over-clocked version of the Snapdragon 845.
প্রাক-কৈশোর
প্রাক-কৈশোর বলতে মানুষের বিকাশের একটি পর্যায়কে বোঝায় যা শৈশবের শেষ পর্যায়ে এবং কৈশোরের আগে অবস্থিত। সাধারণত বয়ঃসন্ধির আবির্ভাবের মাধ্যমে এর পরিসমাপ্তি ঘটে। তবে অনেক সময় ১৩ বছর বয়সে পড়াকেও প্রাক-কৈশোরের সমাপ্তি হিসেবে গণ্য করা হয়। বিভিন্ন অভিধানে প্রাক-কৈশোরকে ১০ থেকে ১৩ বছর বয়স দিয়ে বোঝানো হয়।, তবে ৯-১৪ বছর বয়স দিয়েও এই পর্যায়টিকে বোঝানো হতে পারে। 
প্রাক-কৈশোর মানেই প্রাক-বয়ঃসন্ধি নয়। প্রাক-বয়ঃসন্ধি বলতে যেকোনও বয়সের ছেলে বা মেয়ে শিশুকে বোঝায়, যার এখনও গৌণ যৌন বৈশিষ্ট্যগুলি বিকাশ লাভ করেনি। অন্যদিকে কিছু মানুষের, বিশেষ করে মেয়েদের প্রাক-কৈশোরেই বয়ঃসন্ধি শুরু হয়ে যেতে পারে। গবেষণায় দেখা গেছে যে ১৯৫০-এর দশক থেকে প্রতি প্রজন্মে বয়ঃসন্ধিতে পড়ার বয়স এক বছর করে এগিয়ে আসছে।
প্রাক-কৈশোর পর্যায়ে এসে শিশুরা শৈশবের অবাস্তব কল্পনার জগত থেকে ধীরে ধীরে সরে আসে ও বাস্তবমুখী হয়ে ওঠে। তাদের চিন্তাদ্গারায় আবেগের তুলনায় যুক্তি প্রাধান্য পেতে শুরু করে। অনেক সময় তারা ছোট ভাই বা বোনের ব্যাপারে দায়িত্বশীল হয়ে ওঠে। তারা পরিবারের গণ্ডীর বাইরে এসে স্বাধীনচেতা হতে শুরু করে। কখনও কখনও বিপরীত লিঙ্গের প্রতি প্লেটোনিক অর্থাৎ অযৌন প্রেমও অনুভব করতে পারে।
সাপছড়ি ইউনিয়ন
সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী সাপছড়ি ইউনিয়নের লোকসংখ্যা ৮,০০০ জন। এর মধ্যে পুরুষ ৪,৩০৪ জন এবং মহিলা ৩,৬৯৬ জন।
রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।
সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৩নং বাকছড়ি", "১০৯নং সাপছড়ি" এবং "১১০নং শুকরছড়ি" এ ৩টি মৌজা নিয়ে গঠিত।
সাপছড়ি ইউনিয়নের স্বাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।
সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।
সাপছড়ি ইউনিয়নের প্রধান হাট-বাজার হল মানিকছড়ি বাজার।
চিয়াং চিং-কুও
চিয়াং চিং-কুও (২৭ এপ্রিল ১৯১০ - ১৩ জানুয়ারী ১৯৮৮) তাইওয়ান ভাষায় একজন রাজনীতিবিদ ছিলেন। চিয়াং কাই-শেক্স পুত্র, তিনি তাইওয়ান রিপাবলিক অফ চায়না সরকারের বহু পদে ছিলেন। তিনি ১৯২৭ থেকে ৭৮ এর মধ্যে চীনের প্রজাতন্ত্রের প্রিমিয়ার হিসেবে কাজ করার জন্য তার পিতাকে সফল করেন এবং ১৯৭৮ সাল পর্যন্ত চীনের প্রজাতন্ত্রের রাষ্ট্রপতি ১৯৮৮ সালে তার মৃত্যুর পর তিনি দায়িত্ব গ্রহণ করেন।
তার মেয়াদকালে চীনের প্রজাতন্ত্রের সরকার যখন কর্তৃত্ববাদী, রাজনৈতিক অসন্তোষ এর খোলা ও সহনশীলতা বৃদ্ধি পায়। তার জীবনের শেষ দিকে, চিয়াং মিডিয়া ও বাক স্বাধীনতা বক্তৃতা নেভিগেশন সরকারী নিয়ন্ত্রণ নিখুঁত এবং তার উত্তরাধিকারী ল টিং হুই সহ তাইওয়ানি হেনকে ক্ষমতার পদে ক্ষমতা প্রদান করে।
চিয়াং কাই-শেক এবং তাঁর প্রথম স্ত্রী মাও ফুমি, চিয়াং চিং-কোও ফেঙ্গুয়া, চেচিয়াং -এ জন্মগ্রহণ করেন চীনের সৌজন্যে 'সৌভাগ্যবান নাম জাইফিল তিনি একটি গৃহীত ভাই, চিয়াং ওয়েই-কুও। "চিং" আক্ষরিক অর্থ "লম্বা" এবং "কুও" অর্থ "জাতি"; তার ভাই এর নাম, "Wei" আক্ষরিক মানে "সমান্তরাল (অক্ষাংশের)। নামগুলি চীনা ক্লাসিকের রেফারেন্স দ্বারা অনুপ্রাণিত হয় যেমন গুয়ু, যার মধ্যে পৃথিবীর দীর্ঘস্থায়ী এবং অক্ষাংশগুলি আঁকতে" একটি ব্যক্তির জন্য রূপক রূপে ব্যবহৃত হয় মহান ক্ষমতা, বিশেষত একটি দেশ পরিচালনা
যদিও তরুণ চিয়াং চিং-কুও তার মা এবং দাদী (যারা গভীরভাবে তাদের বৌদ্ধ বিশ্বাসের সাথে গভীরভাবে সম্পর্কযুক্ত ছিল, তাদের সাথে ভালো সম্পর্ক ছিল, তার পিতার সাথে তার সম্পর্ক কঠোর, উপকারী এবং প্রায়ই পাথুরে ছিল। চিয়াং কাই-শেক তার পুত্রকে একটি কর্তৃত্ববাদী ব্যক্তিত্ব হিসেবে আবির্ভূত হয়, তার সমস্যাগুলির প্রতি কখনও উদাসীন। এমনকি দুইজনের মধ্যে ব্যক্তিগত চিঠিতে, চিয়াং কাই-শেক কঠোরভাবে তার পুত্রকে তার চীনা সুতিবিদ্যা উন্নতির জন্য আদেশ দিয়েছিলেন। ১৯১৬ থেকে ১৯১৯ পর্যন্ত চিয়াং চিং-কোও হিক্কুতে ওয়াশনে "গ্রামার স্কুল" তে যোগ দেন। তারপর, ১২০২ সালে, তার পিতা তাকে চারটি বই শেখার জন্য টিউটর নিয়োগ করলেন, সমস্ত চীনা সংস্কৃতির ভিত্তি হিসেবে বিবেচিত। জুন ৪, ১৯২১ সালে, চিং-কুই এর দাদী মারা যান। চিয়াং কাই-শেকে তার পরিবারকে সাংহাই নিয়ে যাওয়ার জন্য একটি অতি মানসিক ক্ষতি কি হতে পারে? চিয়াং চিং-কোও এর মাতা, ঐতিহাসিকভাবে চিয়াং পরিবারের "সাংহাই মাদার" নামে পরিচিত, তাদের সাথে গিয়েছিলেন। এই সময়ের মধ্যে, চিয়াং কাই-শেক এই সিদ্ধান্তে উপনীত হন যে চিয়াং চিং-কোও শেখানো হবে, যখন চিয়াং ওয়াই-কুই ছিলেন একজন ছেলে।
সংসদ নেতা (বাংলাদেশ)
সংসদ নেতা হলেন বাংলাদেশের জাতীয় সংসদে শাসক দলের নেতা, যিনি জাতীয় সংসদে সরকারের কার্যক্রম নির্ধারন ও পরিচালনার জন্য দায়ী থাকেন। বর্তমানে বাংলাদেশের প্রধানমন্ত্রীর কার্যালয়ে সংসদ নেতার কার্যালয় অবস্থিত। সংসদ নেতা ও সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন। বাংলাদেশের প্রথম সংসদ নেতা ছিলেন শেখ মুজিবুর রহমান এবং বর্তমান সংসদ নেতা হলেন শেখ হাসিনা।
ইজাবেল আদজানি
ইজাবেল ইয়াসমিনা আদজানি ( জন্ম: ২৭ জুন ১৯৫৫) হলেন একজন ফরাসি অভিনেত্রী ও গায়িকা। তিনি সর্বকালের সবচেয়ে সমাদৃত ফরাসি অভিনেত্রীদের একজন। তিনি "পোসেসিওঁ" (১৯৮১), "লেতে মরত্রিয়ে" (১৯৮৩), "কামিই ক্লোদেল" (১৯৮৮), "লা রেন মার্গো" (১৯৯৪) ও "লা জুর্নে দ্য লা জ্যুপ" (২০০৯) চলচ্চিত্রে অভিনয়ের জন্য পাঁচবার শ্রেষ্ঠ অভিনেত্রী বিভাগে সেজার পুরস্কার লাভ করেন, যা সেজার পুরস্কারের ইতিহাসের কোন অভিনয়শিল্পীর সর্বাধিক অর্জন। ২০১০ সালে তিনি লেজিওঁ দনরের শেভালিয়ে এবং ২০১৪ সালে অর্দ্র দেজারজে দে লেত্র-এর কমান্ডার উপাধিতে ভূষিত হন।
১৯৭৫ সালের "লিস্তোয়ার দাদেল আশ." চলচ্চিত্রে "আদেল উ্যগো" চরিত্রে তাঁর অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কামিই ক্লোদেল" চলচ্চিত্রের জন্য তিনি তার দ্বিতীয় মনোনয়ন পান এবং তিনি প্রথম ফরাসি অভিনেত্রী হিসেবে বিদেশি ভাষার চলচ্চিত্রে অভিনয় করে দুটি একাডেমি পুরস্কারের মনোনয়ন পান। তিনি ১৯৮১ সালে "পোসেসিওঁ" ও "কোয়ার্টেট" চলচ্চিত্রের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং ১৯৮৯ সালে "কামিই ক্লোদেল" চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল "ল্য লোকাত্যার" (১৯৭৬), "নসফেরাটু ফান্টোম ডের নাখট" (১৯৭৯), "সাবওয়ে" (১৯৮৫), "দিয়াবোলিক" (১৯৯৬) এবং "সু লে জ্যুপ দে ফিই" (২০১৪)।
চাঁচল বিধানসভা কেন্দ্র
চাঁচল (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৫ নং চাঁচল বিধানসভা কেন্দ্রটি চাঁচল-১ সমষ্টি উন্নয়ন ব্লক এবং বারুই, খুশিধা, রাশিদাবাদ এবং তুলসীহাট্টা গ্রাম পঞ্চায়েত হরিশচন্দ্রপুর-১ সমষ্টি উন্নয়ন ব্লক এর অন্তর্গত।
চাঁচল বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
পূর্ববর্তী বছরগুলিতে বিধায়কের এলাকা খার্বা (বিধানসভা কেন্দ্র) দেখুন।
২০১১ সালের নির্বাচনে, কংগ্রেসের আসিফ মেহবুব তার নিকটতম প্রতিদ্বন্দ্বী সিপিআই (এম) -এর আঞ্জুমান আরা বেগমকে পরাজিত করেন।
টোবি ম্যাগুইয়ার
টোবিয়াস ভিনসেন্ট ম্যাগুইয়ার (; জন্ম: ২৭ জুন ১৯৭৫) হলেন একজন মার্কিন অভিনেতা ও চলচ্চিত্র প্রযোজক। তিনি "স্পাইডার-ম্যান" (২০০২), "স্পাইডার-ম্যান ২" (২০০৪) ও "স্পাইডার-ম্যান ৩" (২০০৭) চলচ্চিত্রে "স্পাইডার-ম্যান" চরিত্রে অভিনয় করে পরিচিতি অর্জন করেন। তার অভিনীত অন্যান্য চলচ্চিত্রসমূহ হল "প্লিজেন্টভিলা" (১৯৯৮), "দ্য সিডার হাউজ রুলস" (১৯৯৯), "ওয়ান্ডার বয়েজ" (২০০০), "সিবিস্কুট" (২০০৩), "দ্য গুড জার্মান" (২০০৬), "ব্রাদার্স" (২০০৯), ও "দ্য গ্রেট গেটসবি" (২০১৩)।
ম্যাকগুইয়ার একটি স্ক্রিন অ্যাক্টরস গিল্ড পুরস্কার ও একটি গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেতার পুরস্কারসহ দুটি স্যাটার্ন পুরস্কার অর্জন করেন। ২০১২ সালে তিনি তার নিজের প্রযোজনা সংস্থা ম্যাটেরিয়াল পিকচার্স প্রতিষ্ঠা করেন এবং একই বছর "গুড পিপল" চলচ্চিত্র সহ-প্রযোজনা করেন। ২০১৪ সালে তিনি "পন স্যাক্রিফাইস" চলচ্চিত্র প্রযোজনা করেন এবং এতে ববি ফিশার চরিত্রে অভিনয় করেন।
সাইয়্যেদ গোলাম হায়দার মিণ্টু
সাইয়্যেদ গোলাম হায়দার মিণ্টু (১৯৪৯) একজন বিখ্যাত সমাজসেবক ও রাজনৈতিক ব্যক্তিত্ব।
তিনি সমগ্র চট্টগ্রাম জেলায় মিন্টু কমিশনার ও মিন্টু ভাই নামে পরিচিত। তিনি ১৯৭৭ সাল ১৯৮১ সাল পর্যন্ত তৎকালীন চট্টগ্রাম পৌরসভার নির্বাচিত কমিশনার ছিলেন এবং পরবর্তীতে ১৯৯৪ সালের জানুয়ারী হতে পর পর ৫ মেয়াদে চট্টগ্রাম সিটি কর্পোরেশন এর ১৬নং চকবাজার ওয়ার্ড এর কাউন্সিলর পদে নির্বাচিত হন ।
অদ্যবধি "'জুন ২০১৮" তিনি এ পদে আসীন রয়েছেন ।
জনাব সাইয়্যেদ গোলাম হায়দার মিণ্টু ১৯৪৯ সালে চট্টগ্রামের এক সম্ভ্রান্ত মুসলিম পরিবারে জন্মগ্রহন করেন । তিনি অত্যন্ত সাদাসিধে ও সহজ সরল জীবন যাপনে অভ্যস্ত, অসাধারণ স্মৃতি শক্তি, তীক্ষ্ম বৃদ্ধিমত্তা ও প্রখর মেধাসম্পন্ন এ মহান ব্যক্তি সর্বদা সমাজসেবা ও সাধারন মানুষের সেবায় নিয়োজিত ।
জনাব সাইয়্যেদ গোলাম হায়দার মিণ্টু মূক ও বধির বিদ্যালয়ে শিক্ষকতার মাধ্যমেই তার কর্মজীবনের সূচনা করেন । অবাস্তব শোনালেও সত্য এখনো পর্যন্ত জনাব মিন্টু'র আয় অথবা জীবিকা বলতে কিছুই নেই ।
সিটি কর্পোরেশন প্রদত্ত কাউন্সিলর ভাতা দিয়েই তিনি তার দৈনন্দিন জীবন অতিবাহিত করেন ।
সাইয়্যেদ গোলাম হায়দার মিণ্টু ছাত্রজীবন হতেই বামপন্থী রাজনৈতিতে জড়িয়ে পড়েন আর এখান হতেই তিনি যুক্ত হন সমাজসেবায়. তবে রাজনৈতিক ও সমাজসেবার শত ব্যস্ততার মাঝেও তিনি নগরীর মুরাদপুরে মূক ও বধির বিদ্যালয়ে শিক্ষকতার কাজ সমান দক্ষতায় চালিয়ে গেছেন । 
অত্যন্ত বাকপটু ও বাগ্মী এই সহজ সরল মানুষটি তার কথামালার জাদুতে শ্রোতাদের মোহনীয় ভাবে ধরে রাখতে পারেন ।
স্বল্পহারী ও মিষ্টভাষী এই মহান ব্যক্তি খুব সহজেই মিশে যেতে পারেন সমাজের সকল স্তরের মানুষের সাথে, এই জন্য তিনি সকলের কাছে মিন্টু ভাই নামে পরিচিত ।